 Ìkọlù Zamfara: Awọn kan ni 1000 agbófinró kéré, àwọn mii ni ó pọjù Ọpọ ẹmi lo ti ba isẹlẹ ipaniyan Zamfara lọ Nínú ìfọrọwánilẹnuwò pẹlú akoroyin BBC, Garba Shehu ní iye agbofinro tó yẹ ni ìjọba fi ranṣẹ, lẹyìn tí wọn ṣe àyẹwò ìṣẹlẹ tó n wáyé lagbegbe náà. Ìjọba ìbílẹ kan perei ọrọ yí kan, ti a bá sì wò dáadáa a ri wí pé àwọn ọmọ ogun wá kunju oṣuwọn, láti lèe dẹkùn awọn agbebon wọn yí Àwọn iròyin tì ẹ leè ní ìfẹ síí: Shomolu gbajúmọ fún ìwé títẹ Kin ni ero awọn ọmọ Naijiria lori igbesẹ yii ? Ṣùgbọn awọn ọmọ Naijirià kan ko le ro wí pé iye àwọn agbofinro yi tó lati dẹkun ipaniyan ni ipinlẹ Zamfara. Lójú òpó Twitter àwọn kan n ṣé àfiwé iye agbofinro ti wọn ran lo sí Zamfara, pẹlú ìyè agbofinro tó lò sí ipinle Ekiti nigba ìdìbò Gómìnà ibẹ. Onimọ eto aabo ni wọn n ti-wọn n ti kọ leyin... Onímọ nípa ètò ààbò kàn lorileede Naijiria, Tony Ofoyetan nínu ero tirẹ ni, iye ọmọ ogun tí wón rán lo sí Zamfara, paapa ti pọju. O dami lójú wí pé, áwọn agbegbon wọnyi ko lee to ẹgbẹrun kan ti awn ọlọpaa yii jẹ, ẹja wọn to si n daamu ibu ko to nkan. Nitori nà, egberun kan agbofinro tó fún iṣẹ tó wà nílé yí. Àarẹ Muhamadu Buhari ti se àbẹwò sí ágbèègbè náà laipe yii Tony so wi pe, bi àwọn agbofinro naa bá ṣe iṣẹ wọn bí o ti yẹ, kò yẹ ki o gbawọn lásìkò láti kojú awọn jaguda wọn yi Ti wọn ba gbajumo isẹ otẹlẹmuye daada, ti ko si si ija laarin awọn agbofinro ti wọn ran lọ si Zamfara, o ye ki wahala yii dopin laipe. A gbo wi pe o to eeyan àádọjọ to padanu ẹmi wọn ninu ikolu yi laarin ọsẹ meji Ninu ikọlu to waye laipe yi, awọn janduku agbebon yà lù awọn abúlé kan ni ìpínlẹ Zamfara, ti wọn sì pa èèyàn mejilelogoji nigba tí wọn kọlù abúlé méjìdínlógún láwọn ìjọba ìbílẹ kan nipinlẹ naa. N se ni aworan awọn ara ilu ti wọn sa asala fun ẹmi wọn latari ikọlu naa gba ori ẹrọ ayelujara kan. O ti to ọdun mẹjo ti awọn ara ilu Zamfara ti n koju ipenija ikọlu awọn agbebon Lara wọn la ti ri eleyi ti awọn ara ilu to di eru wọn mọri, ti wọn si n rin pẹlu. Lọdun yi nikan, ọgọọrọ ènìyàn ni wọn ti fara káásà ninu ìkọlù aimoye to n waye nipinlẹ Zamfara. : Agbẹnusọ fún ilé iṣẹ Ààrẹ orílèèdè Naijiria Garba Sheu, tí fèsì sí ariwisi àwọn ará ìlú lórí iye agbofinro ti ìjọba fi ranṣẹ sí ipinle Zamfara, láti dẹkùn ìpeníjà àwọn jaguda agbebon. 